OpenLLM-France/wikimedia huggingface dataset:
# Bandera d'Eivissa

La Bandera de l'illa d'Eivissa està formada per la bandera de la Corona d'Aragó amb quatre castells sobre el mar en els angles de la bandera, en referència als quartons en què es va dividir l'illa després de la seva conquesta.
El llavors Consell Insular d'Eivissa i Formentera va aprovar l'ensenya l'1 de desembre del 1983.

## Referències

* ↑ El Consell renuncia a cambiar la bandera de Eivissa
* ↑ Web promocional de la isla de Ibiza
* ↑ Acuerdo del Pleno del Consell Insular de Ibiza por el cual se aprueba el escudo heráldico del Consell Insular de Ibiza
# William Duckett

William Duckett (París, 1805- 1873) va ser un periodista, escriptor i editor francès, director de l'enciclopèdia Dictionnaire de la conversation et de la lecture i la versió abreujada Dictionnaire.
Duckett, jove erudit, es va donar a conèixer com a director de redacció del Dictionnaire de la conversation et de la lecture: répertoire des connaissances usuelles, creat per l'editor Ambroise Firmin Didot, una enciclopèdia de 52 volums, publicats entre 1832 i 1851, on ell mateix va escriure gran nombre d'articles; va afegir a posterioritat un suplement de 5 volums «que ofereixen la recopilació dels fets i idees del nostre temps» publicat entre 1864 i 1882. Duckett va publicar també una edició abreujada, el Dictionnaire, una versió destinada a l'ús de dames i joves, aparegut el 1841 i amb 10 volums.
Va dirigir la revista literària Chronique de Paris, entre 1834 i 1837, de la que fou també fundador amb Honoré de Balzac i Max de Béthune. L'endemà de la Revolució francesa de 1848, va fundar dos diaris, el Courrier de Paris, des départements et de l'étranger (1848) i L'Universel (1849). Sota el pseudònim 'Henri Page', va col·laborar a les biografies que va publicar Eugène de Mirecourt en el seu diari Les Contemporains i, fins a la seva mort, va treballar com a redactor al Tintamarre.

## Referències

* 1 2 3 «William Duckett (1805-1873)». data.bnf.fr. Biblioteca nacional de França. [Consulta: 17 novembre 2015].
* ↑ Bernard de Raymond, Bartoli i Schneider, 2015, p. 25.
* ↑ Collison, 1964, p. 184–85.
* ↑ Hatin, 1866, p. 391,450.
* ↑ Balzac, 2014.

## Bibliografia

* Balzac, Honoré de. La obra maestra desconocida. Océano, 2014. ISBN 9788497167031.
* Bernard de Raymond, Louise; Bartoli, Jean-Pierre; Schneider, Herbert. Antoine Reicha - Compositeur et théoricien. Georg Olms Verlag, 2015. ISBN 978-3-487-15096-3.
* Collison, Robert. Encyclopædias: their history throughout the ages : a bibliographical guide with extensive historical notes to the general encyclopaedias issued throughout the world from 350 B.C. to the present day. Nova York: Hafner, 1964.
* Hatin, Eugène Louis. Bibliographie historique et critique de la presse périodique française. París: Firmin-Didot, 1866.

## Enllaços externs

* Dictionnaire de la conversation et de la lecture a Gallica
# Albion (Nebraska)

Albion és una ciutat i seu del Comtat de Boone (Nebraska) als Estats Units d'Amèrica.

## Demografia

Segons el cens dels Estats Units del 2000 Albion tenia 1.797 habitants, 754 habitatges, i 465 famílies. La densitat de població era de 867,3 habitants per km².
Dels 754 habitatges en un 29,3% hi vivien nens de menys de 18 anys, en un 52,8% hi vivien parelles casades, en un 7,3% dones solteres, i en un 38,3% no eren unitats familiars. En el 35,8% dels habitatges hi vivien persones soles el 21,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 3,01.
Per edats la població es repartia de la següent manera: un 26% tenia menys de 18 anys, un 5,4% entre 18 i 24, un 21,9% entre 25 i 44, un 20,7% de 45 a 60 i un 26% 65 anys o més.
L'edat mediana era de 43 anys. Per cada 100 dones de 18 o més anys hi havia 79 homes.
La renda mediana per habitatge era de 31.111 $ i la renda mediana per família de 42.105 $. Els homes tenien una renda mediana de 27.227 $ mentre que les dones 18.750 $. La renda per capita de la població era de 17.875 $. Aproximadament el 5,3% de les famílies i el 7,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Albion». American Fact Finder. Oficina del Cens dels Estats Units, 12-01-2010.
Viccionari
# El Planàs (Lladurs)

El Planàs és un pla del poble de Montpol, al municipi de Lladurs (Solsonès) destinat bàsicament a camps de cultiu i que està situat al nord del Serrat de Porredon.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Murat Ziàzikov

Murat Magometovitx Ziàzikov (rus Мура́т Магоме́тович Зя́зиков) (nascut el 10 de setembre de 1957) és el president de la república russa d'Ingúixia. Va néixer a Oix, que actualment forma part al Kirguizstan.
Fou membre del KGB durant els anys 1980 i més tard del FSB. Des del 1990 fou membre del Consell de Seguretat d'Ingúixia. Molt proper a Vladímir Putin en relació al conflicte de Txetxènia, el 23 de maig de 2002 va substituir Ruslan Auxev com a president d'Ingúixia. El 2004 fou lleument ferit a Nazren en un atemptat de rebels txetxens.
# Resolució 1811 del Consell de Seguretat de les Nacions Unides

La Resolució 1811 del Consell de Seguretat de les Nacions Unides fou adoptada per unanimitat el 29 d'abril de 2008. Condemnant els fluxos d'armes i material a Somàlia com a amenaça greu per a la pau i l'estabilitat en aquest país, el Consell va reiterar la seva intenció de considerar mesures específiques per millorar la implementació i el compliment de l'embargament d'armes a Somàlia, i va estendre per sis mesos el mandat del grup encarregat de controlar aquestes mesures.
El Consell va establir per primera vegada l'embargament d'armes sobre el lliurament d'armes i equip militar a Somàlia, de conformitat amb la resolució 733 (1992) del Consell, amb esmenes posteriors. En virtut del Capítol VII de la Carta de les Nacions Unides demana al Grup de Seguiment de Somàlia que segueixi investigant, en coordinació amb els organismes internacionals pertinents, les violacions de la prohibició d'armes, mitjans de transportar armes il·lícites i activitats que generin ingressos per finançar compres d'armes i formular recomanacions al respecte.
En altres termes, el Consell va demanar al Grup de seguiment que treballés estretament amb el Comitè del Consell establert en virtut de la resolució 751 (1992) sobre l'embargament i presentés a través d'aquest l'informe final del Grup, com a màxim, 15 dies abans de la finalització del seu mandat.

## Referències

* ↑ «Security Council condemns continuing flow of arms to somalia as it adopts resolution authorizing six-month extension of monitoring group’s mandate». United Nations, 29-04-2008.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Zosterop de Negros

El zosterop de Negros (Zosterornis nigrorum) és un ocell de la família dels zosteròpids (Zosteropidae).

## Hàbitat i distribució

Habita els boscos de les muntanyes de l'illa de Negros, a les Filipines meridionals.

## Referències

* ↑ «Zosterop de Negros». Cercaterm. TERMCAT, Centre de Terminologia. Rev. 20/12/2021(català)
# Barranc de les Sargues (Sapeira)

El Barranc de les Sargues, de vegades anomenat també barranc de Fontielles, és un barranc de l'antic terme de Sapeira, de l'Alta Ribagorça, actualment inclòs en el terme municipal de Tremp, al Pallars Jussà.
Es forma a 834,5 m d'altitud a l'Obaga de Fontielles, des d'on davalla cap a ponent, decantant-se cap al sud. Passa ran de la Font de Fontielles, a ran de Casa Guardiola, que queda al sud del barranc, i s'aboca en la Noguera Ribagorçana a ponent de la Llera del Racó.

## Enllaços externs

* Institut Cartogràfic de Catalunya
# Waterside (Derry)

Waterside (en irlandès: Doire Trasna) es refereix generalment a la zona de Derry situada a la riba est del riu Foyle, a Irlanda del Nord. Tradicionalment, Waterside acaba a la rotonda de Caw, prop del pont de Foyle.
Waterside és una zona principalment protestant i unionista, mentre que la resta de Derry és majoritàriament catòlica i nacionalista irlandesa. Durant el conflicte nord-irlandès, la població protestant de Waterside va créixer, probablement com a resultat de l'arribada de desplaçats des del costat oest del riu. Entre el 1971 i el 1981 la població protestant de la riba oest va disminuir un 66%.
A Waterside hi ha el principal hospital de la ciutat, Altnagelvin, així com el parc de St. Columb i l'antic Ebrington Parade Ground. Està enllaçat amb el costat oest de la ciutat a través del pont de Foyle, el pont de Craigavon i el pont Peace.

## Referències

* ↑ Amor, Kim «La ciutat partida». El Periódico, 24-11-2018 [Consulta: 29 desembre 2020].
* ↑ Moore, Ruth; Smyth, Marie. «Issues: Segregation - Templegrove Action Research Limited: Life in 2 enclave areas - Appendix 1» (en anglès). CAIN, 2019. [Consulta: 29 desembre 2020].
* ↑ McClements, Freya «New report reveals why Protestants left Derry’s west bank» (en anglès). The Irish Times, 02-03-2018 [Consulta: 29 desembre 2020].
# Santiago Toledo Jiménez

Santiago Toledo Jiménez (Las Palmas de Gran Canaria, Illes Canàries, 10 d'agost de 1972) és un exjugador de bàsquet espanyol. Amb 2,11 metres d'alçada, jugava en la posició de pivot.

## Trajectòria

Va formar-se al planter dels Salesians Las Palmas, Reial Madrid i CB Gran Canària.
* CB Gran Canària (1992-1994)
* Balneario de Archena (1994-1995)
* CB Murcia (1994-1995)
* CB Gran Canària (1995-1998)
* Guialmi Estrelas da Avinguda (1998-1999)
* Banc di Sardegna Sàsser (1999)
* CB Tenerife Canarias (1999-2001)
* FC Porto (2001-2002)
* CB Tenerife (2002-2003)
* Palma Aqua (2005-2007)

## Família

És encunyat de Santiago Aldama Alesón, olímpic en els Jocs Olímpics de Barcelona 1992 i oncle del també basquetbolista Santiago Aldama Toledo. Va estar casat amb la jugadora italiana de voleibol Maurizia Cacciatori.

## Referències

* ↑ kiaenzona Un pívot con alma de alero, consultado en enero de 2019

## Enllaços externs

* Fitxa a ACB.COM Arxivat 2021-08-21 a Wayback Machine.
* Fitxa a FEB.ES
# Linton Johnson

Linton Johnson III (nascut el 13 de juny de 1980 a Chicago, Illinois) és un jugador professional de bàsquet que actualment milita en els New Orleans Hornets de l'NBA.
Després de jugar al bàsquet en la Universitat Tulane no va ser drafteat i va signar un contracte amb Chicago Bulls, on jugaria 41 partits inclosos 20 de titular. També ha jugat als San Antonio Spurs i New Jersey Nets. És conegut per ser un gran defensor, agressiu rebotejador i impressionant atleta, però manca d'intensitat ofensiva.
És nebot de Mickey Johnson, antic jugador de l'NBA.
# Els Valentins

Els Valentins, conegut també popularment com "els Masets" és una població del municipi d'Ulldecona, situada al sud de Catalunya a la comarca del Montsià. És un dels anomenats "barris" d'Ulldecona, que es troben a una certa distància d'aquesta població.
Aquest nucli es troba a la plana limitada per els Ports de Beseit i la Serra de Godall, no gaire lluny de la Sénia.

## Història

Els Valentins sembla que es va originar en una agrupació de masos al segle xix. Els masos més coneguts dels voltants són, entre d'altres: mas de Berga, les Senioles, mas de la Campa, mas de la Rata, Venta de la Punta, etc. La carretera local passa pel mig del poble. Antigament el poble es va organitzar al voltant del camí que anava de la Venta de la Punta 40° 38′ 28″ N, 0° 21′ 15″ E﻿ / ﻿40.64111°N,0.35417°E﻿ / 40.64111; 0.35417 a la carretera de Tortosa, fins al barri d'el Castell. L'antiga escola dels Valentins és actualment un restaurant. L'església del poble es va construir a finals del segle xix i a "jornal de vila". El rellotge del campanar és una magnífica peça de base d'acer i maquinària de bronze amb dos contrapesos (fabricat a França l'any 1929 per L. Terraillon i Cie.) Rellevat del campanar cap a 1990 per un d'elèctric. Els primers habitants eren majoritàriament pagesos i ramaders. Tanmateix l'eclosió de la indústria del moble a la propera localitat de La Sénia, ha propiciat que molts d'ells hi treballin. Altrament també és important remarcar l'oferta culinària del poble.
Els Valentins té una població de 315 habitants.

## Vegeu també

* Anolls

## Referències

* ↑ Ulldecona, Història i Territori, bib. Cruïlla, eds. Onada

## Enllaços externs

* Ulldecona - Altres indrets del terme
# Resolució 1819 del Consell de Seguretat de les Nacions Unides

La Resolució 1819 del Consell de Seguretat de les Nacions Unides fou adoptada per unanimitat el 18 de juny de 2008. El Consell ha demanat que el secretari general Ban Ki-moon renovi fins al 20 de desembre el mandat d'un grup d'experts i especialistes financers que ha estat nomenat per controlar l'aplicació de l'embargament d'armes a Libèria com avaluar els progressos realitzats pel país en la recuperació del comerç de fusta i diamants.

## Detalls

En virtut del Capítol VII de la Carta de les Nacions Unides, el Consell va demanar al Grup d'Experts de les Nacions Unides sobre Libèria que informés al Consell abans de l'1 de desembre mitjançant el seu Comitè de sancions sobre totes les qüestions que figuren en el paràgraf 5 de la resolució 1792 (2007), que inclou: finançament per al comerç il·lícit d'armes; el compliment per part dels Estats membres de la congelació dels actius de l'ex president de Libèria, Charles Ghankay Taylor; el compliment per part del govern liberià del règim de certificació del procés de Kimberley; legislació forestal recent; i el progrés en els sectors de la fusta i el diamant. El Consell també va demanar al Panell que proporcionés actualitzacions informals segons correspongués, per endavant.
A més de la resolució, el Consell va acollir favorablement l'informe del Grup, que va abordar els problemes de diamants, fusta, sancions específiques i armes i seguretat a Libèria. Aquest informe (document S/2008/371) va assenyalar només petites violacions de l'embargament d'armes del Consell durant el mandat del Grup durant el darrer any, principalment la participació de la transferència a petita escala de municions i fusells de Costa d'Ivori i Guinea. També va assenyalar que no s'havia congelat cap dels aproximadament 20 milions de dòlars en ingressos fiscals desviats per l'expresident Taylor trobats com a part d'una prova de mostra.
L'informe també va indicar que el govern de Libèria havia realitzat progressos significatius en l'aplicació de la Llei de reforma forestal nacional de 2006, així com el règim de certificació del procés de Kimberley i el seu propi sistema de controls interns sobre importacions de diamants en brut. Des de l'aixecament de les sancions sobre diamants en brut, l'Oficina del Diamant del Govern havia emès 43 certificats del Procés de Kimberley i 39 enviaments de diamants bruts havien estat exportats legalment a partir del 15 de maig.

## Referències

* ↑ «Security Council requests six-month mandate renewal for Liberia Panel of Experts, Unanimously Adopting Resolution 1819 (2008)». United Nations, 20-06-2008.

## Vegeu també

* Llista de resolucions del Consell de Seguretat de les Nacions Unides 1801 a la 1900 (2008 - 2009)

## Enllaços externs

* PDF Text de la Resolució a UN.org
# Zosterop de Malaita

El zosterop de Malaita (Zosterops stresemanni) és un ocell de la família dels zosteròpids (Zosteropidae). Habita boscos i matolls de les terres baixes costaneres de l'illa de Malaita, a les Salomó sud-orientals.

## Referències

* ↑ «Zosterop de Malaita». Cercaterm. TERMCAT, Centre de Terminologia. Rev. 20/12/2021(català)
# Barranc de les Tarteres

El Barranc de les Tarteres, és un dels barrancs del territori de Claramunt, dins de l'antic terme de Fígols de Tremp, actualment inclòs en el terme municipal de Tremp, al Pallars Jussà.
Es forma al vessant sud del Serrat del Casó, des d'on davalla cap al sud-oest. Passa a prop i a llevant del Puny del Moro i a ponent del poble de Claramunt, de Casa de l'Escolà, que queda a ponent, i finalment s'aboca en el barranc de la Vileta, a la Creu de barrancs.

## Enllaços externs

* Barranc de les Tarteres al web de l'Institut Cartogràfic de Catalunya
# Washington Sebastián Abreu Gallo

Washington Sebastián Abreu Gallo (nascut a Minas el 17 d'octubre de 1976) conegut simplement com a Sebastián Abreu o "El loco", és un futbolista professional uruguaià que juga com a davanter a l'Audax Italiano xilè. Té el rècord d'haver estat el jugador que ha format part de més equips diferents (un total de 26 al llarg de la seva carrera).

## Referències

* ↑ «"El Loco" Abreu fitxa per l'Audax Italiano xilè, el 26è club de la seva carrera». 324.cat, 27-12-2017 [Consulta: 29 desembre 2017].
* ↑ «Sebastián Abreu firmó con Audax Italiano, de Chile, y entró al Guinness como jugador que militó en más clubes» (en castellà). Montevideo Portal, 26-12-2017.

## Enllaços externs

* Estadístiques a transfermarkt.de (alemany)
Sebastián Abreu amb l'Uruguai - Plantilles de navegació :
Selecció de futbol de l'Uruguai – Copa del Món de Futbol 2002
1 Carini •
2 Méndez •
3 Lembo •
4 Montero •
5 Pablo García •
6 Rodríguez •
7 Guigou •
8 Varela •
9 Darío Silva •
10 O'Neill •
11 Magallanes •
12 Munúa •
13 Abreu •
14 Sorondo •
15 Olivera •
16 Romero •
17 Regueiro •
18 Morales •
19 Bizera •
20 Recoba •
21 Forlán •
22 de los Santos •
23 Elduayen •
Seleccionador: Púa
Selecció de futbol de l'Uruguai – Copa Amèrica de futbol 2007
1 Carini •
2 Lugano •
3 Godín •
4 Fucile •
5 Pablo García •
6 D. Rodríguez •
7 C. Rodríguez •
8 Gargano •
9 Vargas •
10 Recoba •
11 Estoyanoff •
12 Castillo •
13 Abreu •
14 Diogo •
15 Pérez •
16 Pereira •
17 Valdez •
18 Canobbio •
19 Scotti •
20 González •
21 Forlán •
22 Sánchez •
Seleccionador: Tabárez
Selecció de futbol de l'Uruguai – Copa del Món de futbol 2010
1 Muslera •
2 Lugano  •
3 Godín •
4 Fucile •
5 Gargano •
6 Victorino •
7 Cavani •
8 Eguren •
9 Suárez •
10 Forlán •
11 Á. Pereira •
12 Castillo •
13 W. S. Abreu G. •
14 Lodeiro •
15 Pérez •
16 M. Pereira •
17 Arévalo Rios •
18 I. González •
19 Scotti •
20 A. Fernández •
21 S. Fernández •
22 Cáceres •
23 Silva •
Seleccionador: Tabárez
Selecció de futbol de l'Uruguai – Copa Amèrica de futbol 2011
1 Muslera •
2 Lugano •
3 Godín •
4 Coates •
5 Gargano •
6 Victorino •
7 C. Rodríguez •
8 Eguren •
9 Suárez •
10 Forlán •
11 Á. Pereira •
12 Castillo •
13 Abreu •
14 Lodeiro •
15 Pérez •
16 M. Pereira •
17 Arévalo Ríos •
18 Hernández •
19 Scotti •
20 González •
21 Cavani •
22 Cáceres •
23 Silva •
Seleccionador: Tabárez :
# Santiago Torent i Buxó

Santiago Torent i Buxó (Barcelona, 1897 - 1975) fou un advocat i polític català. El 1926 es doctorà en dret a la Universitat de Barcelona i fou president de la junta de govern de la Casa de Misericòrdia de Barcelona. Defensor aferrissat de la monarquia, durant la Dictadura de Primo de Rivera fou membre de la directiva catalana de la Unión Monárquica Nacional, i des del 1931 de la Peña Blanca, on s'integraren tots. Des de 1934 formà part de la Dreta de Catalunya, de la que en fou candidat dins el Front Català d'Ordre a les eleccions generals espanyoles de 1936.
Tot i haver donat suport el bàndol nacional durant la guerra civil espanyola, en acabar va conspirar a favor de la restauració de la monarquia borbònica com a membre del consell privat de Joan d'Espanya, raó per la qual fou detingut per les autoritats franquistes el 1957.

## Enllaços externs

* «Santiago Torent i Buxó». Gran Enciclopèdia Catalana. Barcelona: Grup Enciclopèdia Catalana.
# Eleccions generals de Tanzània de 2020

El 28 d'octubre de 2020 se celebraran eleccions generals a Tanzània per a elegir al President i a l'Assemblea Nacional.

## Context

A l'abril de 2019, Livingstone Lusinde, diputat del partit governant Partit de la Revolució, va suggerir que la celebració d'eleccions presidencials en 2020 no era una bona idea a causa del seu cost, i que els diners es podrien destinar-los a projectes de desenvolupament. És probable que la proposta es fes per a mantenir al president John Magufuli en el càrrec fins a 2025 i, a més, Lusinde va emfatitzar que de, totes maneres, "ningú pot derrotar el president Magufuli".
Els partits de l'oposició Chadema, Aliança per al Canvi i la Transparència i NCCR-Mageuzi van anunciar que havien iniciat negociacions per a formar una aliança abans de les eleccions.
La comissió electoral va anunciar que la campanya es desenvoluparia del 26 d'agost al 27 d'octubre.

## Sistema electoral

El president és elegit per circumscripció uninominal, és a dir, s'escull el candidat que rep més vots.

### Requisits

El paràgraf 1 de l'article 39 de la Constitució de 1977 exigeix que els candidats siguin ciutadans tanzans per naixement, tinguin almenys 40 anys, siguin proposats per un partit polític del qual siguin membres, reuneixin les condicions per a ser diputats o membres de la Cambra de Representants de Zanzíbar i no tinguin cap condemna relacionada amb l'evasió fiscal.

## Referències

* ↑ «Tanzania to go to polls on October 28, National Electoral» (en anglès). The Citizen. [Consulta: 22 juliol 2020].
* ↑ «Tanzania: Mtera MP proposes presidential election to be skipped in 2020 polls». The Citizen, 08-04-2019.
* ↑ «No one can defeat Magufuli, so no need for 2020 elections: Tanzania MP». Africa News, 04-09-2019.
* ↑ https://www.thecitizen.co.tz/news/ACT-Wazalendo--Chadema-hint-at-a-possible-coalition/1840340-5572934-wws5xr/index.html
* ↑ https://www.aljazeera.com/news/2020/07/tanzania-presidential-election-held-october-28-200721100331444.html
* ↑ «Constitution of Tanzania». Judiciary of Tanzania, 1977. Arxivat de l'original el 17 desembre 2010. [Consulta: 7 juliol 2015].
# Çò de Cavalhero

Çò de Cavalhero és un edifici del poble de Gessa, en el municipi de Naut Aran (Vall d'Aran) inclòs en l'Inventari del Patrimoni Arquitectònic de Catalunya. S'ha de relacionar amb el llinatge dels Pont que durant aquella època destacà en l'arxiprestat de Gessa (Vegeu Çò de Rosa)

## Descripció

Es tracta d'un casal de notables dimensions que d'acord amb les obertures presenta tres plantes i dues línies de lucanes al capdamunt. La teulada d'encavallades de fusta i llicorella acaba en un angle rom. Conserva obra de fàbrica en la cantonada, en l'obertura d'un balcó i en la portada. La clau d'aquest portal és una peça pentagonal que duu el monograma de Crist seguit de Ma, l'any 1618 i el nom del propietari FRANCES PONT inscrits en quatre línies assenyalades a banda i banda per petits triangles convergents. A banda d'això, sense dubte l'element més remarcable és la cornisa sobresortint de la façana feta d'obra i resolta per filades d'aproximació.

## Referències

* 1 2 «Çò de Cavalhero». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Breuchotte

Breuchotte és un municipi francès situat al departament de l'Alt Saona i a la regió de Borgonya - Franc Comtat. L'any 2019 tenia 301 habitants. Es troba als marges del Breuchin.

## Demografia

El 2007 tenia 310 habitants. Hi havia 136 famílies.

## Economia

El 2007 la població en edat de treballar era de 189 persones, 139 eren actives i 50 eren inactives. L'economia és caracteritzada per empreses de serveis de poximitta.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009